50. .( Lan elinga )nalika Ingsun miyak segara kanggo sira kabeh , nuli Ingsun nylametake sira kabeh , lan Ingsun ngeremake ( Fir’aun ) lan bala tentarane kang mangka sira dhewe padha weruh.*) ( nalika Nabi Musa AS. Bareng Bani Isroil sangka negara Mesir tumuju palistina lan digudhak/ diuyak dening raja Fir’aun , dheweke ngliwati segara abang ( laut Merah ) sisih lor . Nuli Pangeran dawuhi marang Nabi Musa supaya nuthukake tekene ana ing segara. Dhawuh mau dileksanakake dening Nabi Musa AS sak nalika iku segara miyak dadi loro lan ing tengah-tengahe katon ana dalan kang amba. Musa nuli liwat dalan mau nganti deweke sak kaume selamet nganti pinggir gisik . Sedeng Firngaun sak wadiya balane nalika isih ana ing tengahing segara , segara nuli nangkeb lan pulih maneh kaya maune lan Rojo Firngaun sak wadiya balane nuli padha kerem ).51.Lan ( elinga ) nalika Ingsun njanjeni marang Musa ( maringi Taurat ,sakwise) patang puluh bengi , nuli sira padha ndadeake pedhet *) ( pedhet emas kang digawe sangka emas kuwi kanggo disembah).(Sembahan ira )sak wise Musa budhal lan sira kabeh wong-wong kang padha dholim .